Labaran Abdul Madari, wanda aka fi sani da Abdul Madari, dan majalisa ne daga jihar Kano kuma dan siyasar Najeriya. An zabe shi Shugaban Masu Rinja a karo na biyu a Majalisar Dokokin Jihar Kano a ranar 15 ga watan Disamban shekara ta 2020. An haifi Abdul Madari a shekara ta 1968 a Madarin Mata na karamar hukumar Warawa ta jihar Kano. Ya halarci Makarantar Firamare ta Kawo Cikin Gari da ke Warawa, da kuma Makarantar Sakandaren Gwamnati da ke Garko . Madari ya kuma halarci Kwalejin Malami ta Minjibir don samun shedar karatun sa ta Grade II kuma ya samu difloma daga Makarantar Kwalejin Ilimi ta Tarayya da ke Kano . An zabi Madari a matsayin dan majalisar dokokin jihar Kano a cikin shekara ta 2007 a babban zaben Najeriya kuma ya ci gaba da zama a sama da zabuka uku a jere a shekara ta 2011,da shekara ta 2015, da kuma shekara ta 2019. da yanzu haka yana wa'adin sa na hudu. Yana cikin da'irar manyan hafsoshi na Majalisar Dokokin Jihar Kano, inda ya yi aiki a matsayin Babban Bulala daga shekara ta 2015 zuwa shekara ta 2019, kuma ya zama shugaban masu rinjaye a shekara ta 2019 kafin ya kasance an tsige shi a cikin shekara 2020.